Document ID: /roh_data/filtered/fineweb-2-filterrobots_roh.jsonl.gz/67999

A Ziràn èn dus autos collidads sonda frontalmain en il tunnel Wegerhaus da l'auotstrada A13. Trais persunas èn sa blessadas mezgrev ed il traffic n’ha betg pudì passar il lieu durant duas uras, quai scriva la Polizia chantunala da Grischun.
Curt suenter las 12:00 saja in automobilist da 70 onns vegnì sin il vial oppost e collidà frontalmain cun in auto che vegniva encunter, en quel che duas persunas sesevan. Duas persunas sajan silsuenter vegnidas purtadas en l’ospital Tusaun. La terza haja la Rega purtà en l’osptial chantunal a Cuira. Ils dus autos ch'eran ferm donnegiads han stuì vegnir transportads davent. La polizia sclerescha l’exact andament da l’accident.